CELEX: 32006D0002
Language: et
Date: 2005-12-21 00:00:00
Title: 2006/2/EÜ: Nõukogu otsus,  21. detsember 2005 , millega muudetakse otsust 2004/465/EÜ ühenduse rahalise toetuse kohta liikmesriikide kalanduse kontrolli programmidele

5.1.2006   
            
            
               ET
            
            
               Euroopa Liidu Teataja
            
            
               L 2/4
            
         
      NÕUKOGU OTSUS,
   21. detsember 2005,
   millega muudetakse otsust 2004/465/EÜ ühenduse rahalise toetuse kohta liikmesriikide kalanduse kontrolli programmidele
   (2006/2/EÜ)
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 37,
   võttes arvesse komisjoni ettepanekut,
   võttes arvesse Euroopa Parlamendi arvamust, (1)
   
   ning arvestades järgmist:
   
               (1)
            
            
               Ühises kalanduspoliitikas sätestatakse vee-elusressursside kaitse, majandamise, vastutustundliku kasutamise, töötlemise ja kasutamise üldeeskirjad.
            
         
               (2)
            
            
               Nõukogu 20. detsembri 2002. aasta määruses (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta (2) on rõhutatud vajadust tõhustada liikmesriikide ja komisjoni koostööd ning koordineerimist, et tugevdada kontrolli ja pärssida ühise kalanduspoliitika eeskirjade vastast käitumist.
            
         
               (3)
            
            
               Otsusega 2004/465/EÜ (3) hõlmatud ajavahemik lõpeb 31. detsembril 2005.
            
         
               (4)
            
            
               Seoses siseriiklike eelarve- ja haldusraskustega on 1. mail 2004 liitunud liikmesriigid saanud otsusega 2004/465/EÜ ettenähtud praeguse rahastamiskava raames ühenduse rahalist toetust väga piiratud ulatuses.
            
         
               (5)
            
            
               Uus finantsperspektiiv hõlmab ajavahemikku 2007–2013. Ühenduse rahalise toetuse katkemise vältimiseks peab liikmesriikidele otsuse 2004/465/EÜ alusel antav rahaline toetus 2006. aastal jätkuma.
            
         
               (6)
            
            
               On asjakohane lisada otsusele 2004/465/EÜ nii kalanduse kontrolli alased uuringud kui ka uus kontrollialaste tehnoloogiate rakendamist hõlbustav kord.
            
         
               (7)
            
            
               Seetõttu tuleks otsust 2004/465/EÜ vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2004/465/EÜ muudetakse järgmiselt.
   
               1.
            
            
               Artikli 3 lõige 2 asendatakse järgmisega:
               “2.   Kõik liikmesriigid esitavad oma iga-aastase kalanduse kontrolliprogrammi 2004. aasta kohta 1. juuniks 2004, 2005. aasta kohta 31. jaanuariks 2005 ja 2006. aasta kohta 31. jaanuariks 2006.”
            
         
               2.
            
            
               Artikli 4 lõikele 1 lisatakse järgmised punktid:
               
                           “i)
                        
                        
                           Teadusuuringute Ühiskeskusega sõlmitud halduskokkulepped, mille eesmärk on uute kontrollialaste tehnoloogiate rakendamine;
                        
                     
                           j)
                        
                        
                           komisjoni algatusel teostatavad teadusuuringud kontrolliga seotud valdkondades.”
                        
                     
         
               3.
            
            
               Artikli 5 lõikes 1 asendatakse esimene lause järgmisega:
               “Lähtesumma meetmete rakendamiseks, mille jaoks eraldatakse ajavahemikus 2004–2006 rahalist abi, on 105 miljonit eurot.”
            
         
               4.
            
            
               Artikli 6 lõikele 2 lisatakse järgmine punkt:
               
                           “d)
                        
                        
                           artikli 4 lõike 1 punktides i ja j osutatud meetmete korral võib määr olla 100 % abikõlblikest kuludest.”
                        
                     
         
               5.
            
            
               Artikli 12 lõikes 2 asendatakse kuupäev “31. detsember 2008” kuupäevaga “31. detsember 2010”.
            
         
               6.
            
            
               Artikli 16 punktis b
               
                           —
                        
                        
                           asendatakse kuupäev “31. detsember 2006” kuupäevaga “31. detsember 2007”;
                        
                     
                           —
                        
                        
                           asendatakse punkt v järgmisega:
                           
                                       “v)
                                    
                                    
                                       eraldatud rahalise toetuse mõju kalanduse kontrolliprogrammidele kogu ajavahemiku 2001–2006 jooksul.”
                                    
                                 
                     
         
               7.
            
            
               Artiklis 17 asendatakse kuupäev “30. juuni 2007” kuupäevaga “30. juuni 2008”.
            
         Artikkel 2
   Käesolevat otsust kohaldatakse alates 1. jaanuarist 2006.
   Artikkel 3
   Käesolev otsus on adresseeritud liikmesriikidele.
   
      Brüssel, 21. detsember 2005
      
         
            Nõukogu nimel
         
         
            eesistuja
         
         B. BRADSHAW
         
      
   
   
      (1)  Euroopa Liidu Teatajas seni avaldamata.
   
      (2)  EÜT L 358, 31.12.2002, lk 59.
   
      (3)  ELT L 157, 30.4.2004, lk 114.